
Évek óta egyre nagyobb figyelmet kap a tény, hogy a képzőművészeti tehetség-fejlesztés a tanulók iskolai teljesítményére is jó hatással van: a kézügyességet, kreativitást, figyelmet, türelmet és számtalan, a tanulást is segítő képességet tudunk általa javítani, megtámogatni, ami nagyon jó alapot adhat a közismereti tárgyak elsajátításában is. Nagyon fontos az is, hogy az örömmel és felszabadultan végzett alkotói tevékenység a személyiséget is pozitív irányban fejleszti.
A 2026/27-es tanévben is meghirdetjük képzőművészeti oktatásunkat, amelyre szeretettel várjuk a régi tanulókat és az új beiratkozókat!
A képzést új szaktanárral, de az eddigiekhez hasonló tematikával hirdetjük.
A művészeti órák időpontja: vagy hétfő-szerda 15.30-17.00 (kisebbeknek, kezdőknek javasolt) vagy péntek 13.00 – 16.00-ig (nagyobbaknak) tartó időben, a csoport életkora és a jelentkezések függvényében.
Várjuk érdeklődésüket, jelentkezésüket szeptember folyamán az ami@refipecs.hu email címen, a +36 30 752 1515 központi számon, a titkárságon vagy ugyanitt Salamon Ágnes képzős igazgató helyettesnél. Beiratkozás szeptember 30-ig!


